
Budapest Bábszínház - plakátsorozat

A hangsúlyt az arculat tervezésekor a Bábszínház plakátjainak, színlapjának elkészítésére fordítottam. Az egyes előadásokhoz, történetekhez egy egyedi karaktert társítottam. Minden figurát színes, háromszögekből raktam ki.
Mivel a Budapest Bábszínház elsődleges célközönsége az óvodás, általános iskolás korosztály, fontosnak tartottam, hogy a plakátok figyelemfelkeltőek, színesek legyenek. A figurák könnyen felismerhetőek, megjegyezhetőek és legfőképpen szerethetőek legyenek a gyerekek számára.
Maga feladat játékossága számomra különösen élvezetessé tette a plakátok elkészítését. A plakát egyedi, karakterei jól képviselik az intézményt. A szerethető figurák hamar a Budapest Bábszínház jelképévé válhatnak.



